भ्रिबा म्हिः येशूला मुल चेला पावलला ह्रो लूकासे भ्रिबा मुबा (२ तिमोथी ४ः११)। थे अर्गु य्हुलला म्हि हिन्ना ओच्छे थे डाक्टर मुबा (कलस्सी ४ः१४)। थेसे मुल चेलागदेला गेला बारेरीनोन भ्रिबा मुला (मुल चेला १ः१-२)।
भ्रिबा ग्लाः रोम शहररी भ्रिबा मुबा।
भ्रिबा सालः ओस्पन ईश्वी संवत् ६०-७० (विक्रम संवत् ११७-१२७) सालला गुङरी भ्रिबा मुबा।
खाल्दा भ्रिबाः येशूला बारेरी तबा तामगदे घोना लबाला लागिरी थियोफिलस भिबा म्हिदा भ्रिबा हिन्ना।
चु थार्बा पिन्बा समाचाररी येशूला बारेरी चुह्रङ् लसी भ्रिबा मुला, इस्राएलीगदेला गुङरी फेप्खला भिसी कबुल लबा थार्बा पिन्बा ग्लेदेन जम्मान य्हुलला म्हिगदेदा सोना लबा येशू ख्रीष्ट हिन्ना। थे दुख याङ्बा म्हिगदेदेन प्राङबो म्हिगदे ओच्छे जम्मान म्हिगदेदा थार्बा पिन्बा समाचार थेःना लगै भिसी परमेश्वरला आत्माग्याम जम्बुलिङरी पुइखबा हिन्ना। चु थार्बा पिन्बा समाचाररी जम्मान खाल्ला दुखरी परब तबा म्हिगदेदा वास्ता लसी भ्रिबा हिन्ना। चुरी ताङ्तोःबा तामगदे प्रस्टन म्राङ्मुला। पाङ्नोन तोःमा चुरी ङाच्छाला अध्यायगदेरी येशू जम्बुलिङरी फेप्खबा ताम ओच्छे लिच्छापट्टिला अध्यायगदेरी चा येशू स्वर्गरी फेप्बा तामला बारेरी भ्रिबा मुला।
येशू स्वर्गरी फेप्माहेन्से येशूदा विश्वास लबागदे ल्हानान बढब तबान निजी ओच्छे येशूला बारेरी ल्हानान ग्लारी थेःबान निबा तामगदे लूकासे "मुल चेलागदेला गे" भिबा किताबरी भ्रिबा मुला।
1 परमेश्वरसे ङन्ना गुङरी लबा गेला बारेरी ल्हानान म्हिगदेसे भ्रिबारी छ्याइबा मुला। 2 ङाच्छाहेन्सेन येशूसे लबा गेदेन लोप्बा ताम म्राङ्बा म्हिगदेसे ङन्दा थेःना लजी। 3 थेतबासेलमा माननीय थियोफिलस, ङाइएनोन ङाच्छाहेन्सेन जम्मान ताम म्हाइसी घोबासे लमा ह्राङला लागिरी मेलोसेन भ्रिमा ज्यबा तला भिसी म्हन्जी। 4 तिग्दा भिसम ह्राङदा पाङ्बा तामगदेरी सत्य ताम घोगै भिसी ङाइ चु ह्राङला लागिरी भ्रिबा हिन्ना।
18 जमाहेन्से जकरियासे स्वर्गदूतदा "ङाइ चु ताम खाह्रङ् लसी विश्वास लसे? तिग्दा भिसम ङा खेप्बा दोसी जिन्जी ओच्छे ङाला म्रिङलाएनोन दिङ निसी जिन्बा मुला" भिसी भिमा, 19 स्वर्गदूतसे जकरियादा "ङा परमेश्वरला ङाच्छा राप्सी चिबा गब्रिएल हिन्ना। ङादा परमेश्वरसे एदेन छ्याम ताम लबारी ओच्छे चु ज्यबा समाचार पाङ्बारी पुइखबा हिन्ना।* दानि ८ः१६; ९ः२१ 20 एसे ङाइ पाङ्बा ताम विश्वास आलबासे लमा चु ताम पूरा आततेधोना एसे ताम पाङ्आखम। तर चु ताम ततोःबा धुइरी तनोन तला" भिसी भिजी।
21 जकरिया परमेश्वरला मन्दिर न्हङरी घइना चिबासे लमा मङग्यार जकरियादा भ्रान्सी चिबा म्हिगदेदा सुर्दा तजी। 22 थे परमेश्वरला मन्दिर न्हङग्याम मङग्यार थोन्सी खमा थेसे तिगै ताम पाङ्आखम्नी। थेतबासेलमा मङग्यार मुबा म्हिगदेसे थेसे तिगै म्राङ्जीनम भिसी म्हन्जी। जकरियासे थे म्हिगदेदा या लिप्बान ताम लबारी छ्याइजी। ओच्छे थे ताम पाङ्आखम्बाला आखम्बान तजी।
23 परमेश्वरला मन्दिर न्हङरी पूजा लतोःबा ह्राङला पालो जिन्माहेन्से जकरिया दिमरी निजी। 24 तिगै धिन लिच्छा थेला म्रिङ एलीशिबा न्हसेला तजी। जमाहेन्से एलीशिबा ला ङाधोना दिम ख्लासी खानङएनोन आनिनी। 25 ओच्छे थेसे "दाहेन्से खालैसे ङादा हेला थालगै भिसी परमेश्वरसे ङादा दया लसी चु लबा हिन्ना" भिसी भिजी।
26-27 गालील अञ्चलला नासरत भिबा नाम्सारी मरियम भिबा कन्याकेटी गिक मुबा। थेदा दाऊद ग्लेला वंशला योसेफ भिबा म्हिसे ब्याह लबारी ह्रीबा मुबा। एलीशिबा न्हसेला तबा ला ढु तमा परमेश्वरसे गब्रिएल स्वर्गदूतदा मरियम मुबा ग्लारी पुइखजी।* मत्ती १ः१८ 28 जमाहेन्से स्वर्गदूत थे कन्याकेटी मुबा ग्लारी निसी, "लास्सो माइ, एदा परमेश्वरसे ल्हानान दयामाया लबा मुला। थेतबासेलमा एदेन छ्याम परमप्रभु मुला" भिसी भिजी।
34 स्वर्गदूतला चुह्रङ्बा ताम थेःसी मरियमसे "चु खाह्रङ् लसी तला? तिग्दा भिसम ङाइ ब्याह लबान आरे" भिसी भिजी।
38 ओच्छे मरियमसे स्वर्गदूतदा "ङा परमेश्वरदा तेन्बा म्हि हिन्ना, ङादा ह्राङसे भिबा ह्रङ्नोन तगै" भिसी भिमाहेन्से स्वर्गदूत निजी।
39 तिगै धिन लिच्छा मरियम योना योना लसी यहूदिया अञ्चलला गङपट्टिला नाम्सा गिकरी निजी। 40 ओच्छे जकरियाला दिमरी वाङ्सी एलीशिबादा "लास्सो फ्याफुल्ला" भिजी। 41 मरियमसे लास्सो फ्याफुल्ला भिबा एलीशिबासे थेःमाहेन्से एलीशिबाला फोरी मुबा कोला भोल्जी। ओच्छे एलीशिबाथोरी परमेश्वरला आत्मा फेप्खजी। 42 जमाहेन्से एलीशिबासे घ्रेन काइ लसी, "म्रिङम्हेमेगदे न्हङरी ए परमेश्वरग्याम मोलम याङ्बा म्हि हिन्ना। ओच्छे एला फोरी मुबा कोलादाएनोन ल्हानान मोलम पिन्बा मुला। 43 खाल्ला दयासे लमा ङा ह्रङ्बाला दिमरी ङाला प्रभुला आमा खजी? 44 च्यागो, एसे लास्सो फ्याफुल्ला भिबा ङाइ थेःमैछ्याम ङाला फोरी मुबा कोला ताङ्सी भोल्जी। 45 परमप्रभुसे सुङ्बा ताम पूरा तला भिसी विश्वास लबासे लमा एसे परमेश्वरग्याम मोलम याङ्बा मुला।" भिसी भिजी।
46 ओच्छे मरियमसे चुह्रङ् भिसी व्हाइ गोबारी छ्याइजी,
47 ङादा थार्बा पिन्बा परमेश्वरदेन छ्याम ङा सेमहेन्सेन ताङ्बा मुला।
48 तिग्दा भिसम परमेश्वरदा तेन्बा ङा ह्रङ्बा जजा म्हिदाएनोन वास्ता लबा मुला।
49 तिग्दा भिसम जम्मान भन्दा घ्रेन परमप्रभु परमेश्वरसे ङाला लागिरी घ्रेन गे लसी पिन्बा मुला।
परमप्रभुन परमेश्वर† चु पदरी "परमप्रभु परमेश्वर" भिसी पाङ्बा ताम ग्रीक बाइबलरी "थेला छान चोखो मुला" भिसी पाङ्बा मुला। चुला मुल अर्थ चा थे जम्मान भन्दा घ्रेन हिन्ना ओच्छे थे ह्रङ्बा स्य्हान्दो खालै आरे भिबा हिन्ना। थेतबासेलमा जम्मासेन थेदा तेन्तोःला। हिन्ना।
50 परमेश्वरदा मान लबा म्हिगदेदा परमेश्वरसे जुकजुकधोनान दया लला।
51 ओच्छे सेमरी ङा ह्रङ्बा खालै आरे भिसी भ्रबा म्हिगदेदा परमेश्वरसे ह्राङला शक्तिसे ससा बङबङ तना लबा मुला।
52 शासन लबा म्हिगदेदा परमेश्वरसे थेला ग्लाग्याम तेःबा मुला।
53 ओच्छे फोख्रेन्बागदेदा परमेश्वरसे सदन ज्यबा ज्यबा स्हे पिन्सी म्रेन्ना लबा मुला।
तर फ्युक्पो म्हिगदेदा तिगै आपिन्ना या थान्थान पुइबा मुला।
54 परमेश्वरसे ह्राङसे लबा दया ढन्सी ह्राङदा तेन्बा इस्राएलीगदेदा ह्रो लबा मुला।
56 मरियम ला सोमधोना एलीशिबादेन छ्यामनोन चिसी ह्राङला दिमरी निजी।
57 ओच्छे एलीशिबासे कोला न्हबा धुइ तसी थेसे झा न्हजी। 58 जमाहेन्से परमप्रभु परमेश्वरसे एलीशिबादा दया लबा मुला भिबा थेःसी थेला ह्राङला म्हिदेन खिम्जेमगदे ल्हानान ताङ्जी।
59 कोला न्हसी भ्रेःरे तमाहेन्से थेनीगदे थे कोलाला खतना लबारी खजी। ओच्छे थेनीगदेसे थे कोलाला मिन थेला आबाला ह्रङ्बान जकरिया थान्बारी छ्याइजी,* लेवी १२ः३ 60 तर थेला आमासे "आहिन, थेला मिन यूहन्ना थान्तोःला" भिसी भिमा, 61 थेनीगदेसे "थेह्रङ्बा मिन एला ह्राङला म्हि न्हङरी खालैला आरे" भिसी भिजी।
62 जमाहेन्से थेनीगदेसे थेला आबादा झाला मिन तिग थान्बा भिसी या लिप्सी ङ्योइमा, 63 जकरियासे पाटी गिक ह्रीसी थे पाटीरी थेला मिन यूहन्ना हिन्ना भिसी भ्रिजी। चुह्रङ्बा म्राङ्सी थेनीगदे जम्मान उदेक तजी। 64 थेनोन धुइरी जकरियासे ताम पाङ्बारी छ्याइजी। ओच्छे थेसे परमेश्वरदा धन्यवाद पिन्जी। 65 चुह्रङ् तबा म्राङ्सी थेला खिम्जेमगदे जम्मान उदेक तसी लोङ्बा खजी। ओच्छे यहूदियाला गङरीक्यारला नाम्सा नाङनोन चु ताम थेःजी। 66 चु ताम थेःबा जति जम्मासेन "लिच्छा चु कोला खाह्रङ्बा तला" भिसी ह्राङ ह्राङला सेमरी म्हन्जी। तिग्दा भिसम थे कोलादेन छ्याम परमेश्वर मुबा।
67 यूहन्नाला आबा जकरियाथोरी परमेश्वरला आत्मा फेप्खजी। ओच्छे परमेश्वरला आत्मासे कुल्बा ह्रङ्नोन थेसे पाङ्बारी छ्याइजी।
तिग्दा भिसम परमेश्वर फेप्खसी ह्राङला म्हिगदेदा ह्रो लसी पापग्याम फेबा मुला!
य्हाङदा थार्बा पिन्बा शक्तिशाली म्हि गिक पुइखबा मुला।
दङबोरीन परमेश्वरसे ह्राङला अगमवक्तागदेग्याम सुङ्सी जिन्बा मुबा।
य्हाङदा दया लबा मुला।
73 थे कबुल परमेश्वरसे य्हाङला म्हेमे अब्राहामदेन छ्याम लबा मुबा।
य्हाङ सोतेधोना परमेश्वरला ङाच्छापट्टि ज्यबा म्हि दोसी य्हाङसे ज्यबा गे लसी परमेश्वरदा तेन्म्याङ्गै।
76 ङाला झा,
दाहेन्से एदा जम्मासेन जम्मान भन्दा घ्रेन परमेश्वरला अगमवक्ता भिसी भिला।
77 ओच्छे पापला दोष मेटब तमाहेन्से थार्बा याङ्ला भिसी एसे परमेश्वरला म्हिगदेदा लोप्ला। 78 तिग्दा भिसम य्हाङला परमेश्वर दया लबा परमेश्वर हिन्ना।
थेतबासेलमा परमेश्वरसे य्हाङ मुबा ग्लारी स्वर्गग्याम य्हाल पुइखला।
79 परमेश्वरसे धोपधोपरी भ्रबादेन सिला भिसी लोङ्बा म्हिगदेदा य्हाल पिन्ना।
80 यूहन्ना परमेश्वरला आत्माग्याम ज्ञान बुद्धि याङ्बान घ्रेन तबान निजी। ओच्छे इस्राएलीगदेला गुङरी परमेश्वरला य्हुल्साला समाचार थेःना लबा धुइ आततेधोना यूहन्ना तोङतोङबा ग्लारी चिजी।
†1:49 चु पदरी "परमप्रभु परमेश्वर" भिसी पाङ्बा ताम ग्रीक बाइबलरी "थेला छान चोखो मुला" भिसी पाङ्बा मुला। चुला मुल अर्थ चा थे जम्मान भन्दा घ्रेन हिन्ना ओच्छे थे ह्रङ्बा स्य्हान्दो खालै आरे भिबा हिन्ना। थेतबासेलमा जम्मासेन थेदा तेन्तोःला।
